HOTUBA YA MHESHIMIWA DKT. HUSSEIN ALI MWINYI (MB.), WAZIRI WA ULINZI NA JESHI LA KUJENGA TAIFA AKIWASILISHA BUNGENI MAKADIRIO YA MAPATO NA MATUMIZI YA FEDHA KWA MWAKA WA FEDHA 2019/2020

UTANGULIZI

1.	Mheshimiwa Spika, kutokana na taarifa iliyowasilishwa leo hapa Bungeni na Mwenyekiti wa Kamati ya Kudumu ya Bunge ya Mambo ya Nje, Ulinzi na Usalama, naomba kutoa hoja kwamba Bunge lako Tukufu likubali kupokea, kujadili na kupitisha Mpango na Makadirio ya Mapato na Matumizi ya Wizara ya Ulinzi na Jeshi la Kujenga Taifa kwa Mwaka wa Fedha 2019/2020.

2.	Mheshimiwa Spika, awali ya yote naomba nianze	kwa  kumshukuru  Mwenyezi  Mungu, mwingi	 wa  rehema,  kwa  kuendelea  kutupa uzima na afya njema na kutuwezesha kukutana hapa Bungeni leo kujadili Hotuba ya Bajeti ya Wizara ya Ulinzi na Jeshi la Kujenga Taifa kwa Mwaka wa Fedha 2019/2020.  Aidha, nitumie fursa hii kwa moyo wa dhati kumshukuru Mhe. Dkt. John Pombe Joseph Magufuli, Rais wa Jamhuri ya Muungano wa Tanzania na Amiri Jeshi Mkuu, kwa kuendelea kuniamini kuiongoza Wizara ya Ulinzi na Jeshi la Kujenga Taifa. 

Pia,ninawashukuru Mhe. Samia Suluhu Hassan, Makamu wa Rais wa Jamhuri ya Muungano wa Tanzania, Mhe. Dkt. Ali Mohamed Shein, Rais wa Zanzibar na Mwenyekiti wa Baraza la Mapinduzi na Mhe. Kassim Majaliwa Majaliwa (Mb.), Waziri Mkuu wa Jamhuri ya Muungano wa Tanzania, kwa uongozi wao makini na maelekezo wanayoyatoa katika kufanikisha utendaji wa Wizara ya Ulinzi na Jeshi la Kujenga Taifa kuhusu ulinzi wa nchi yetu.

3.	Mheshimiwa Spika, naomba pia kutumia fursa hii kukushukuru wewe binafsi, Naibu Spika na Waheshimiwa Wenyeviti wa Bunge kwa kuliongoza kwa weledi Bunge lako Tukufu. Aidha, kwa namna ya pekee, napenda kuishukuru Kamati ya Kudumu ya Bunge ya Mambo ya Nje, Ulinzi na Usalama inayoongozwa na Mhe. Azzan Mussa Zungu (Mb.), kwa ushauri na ushirikiano inayonipatia katika kusimamia utekelezaji wa malengo ya Wizara ya Ulinzi na Jeshi la Kujenga Taifa. Kamati ilifanikiwa kutembelea baadhi ya miradi na kutoa ushauri kwa maeneo yenye changamoto ili ziweze kupatiwa ufumbuzi. Vile vile, Kamati ilitoa ushauri na maoni wakati ikichambua Taarifa ya Utekelezaji wa Shughuli za Wizara kwa Mwaka wa Fedha 2018/2019, Mpango na Makadirio ya Mapato na Matumizi ya Wizara ya Ulinzi na Jeshi la Kujenga Taifa kwa	Mwaka  wa  Fedha  2019/2020,  ambayo yamesaidia kwa kiasi kikubwa katika kuandaa Mpango na Bajeti hii ninayowasilisha hapa leo.

4.	Mheshimiwa Spika, naomba pia nitumie fursa hii kuwapongeza Waheshimiwa Wabunge waliochaguliwa	katika  chaguzi  ndogo  kuwa Wabunge wa Bunge la Jamhuri ya Muungano wa Tanzania ambao ni: Mhe. Mwita Mwikwabe Waitara, Mbunge wa Jimbo la Ukonga; Mhe. Julius Kalanga Laizer, Mbunge wa Jimbo la Monduli;	Mhe.  Zuberi  Mohamed  Kuchauka, Mbunge wa Jimbo la Liwale; Mhe. Mhandisi Christopher Kajoro Chizza, Mbunge wa Jimbo la Buyungu; Mhe. James Kinyasi Millya, Mbunge wa Jimbo la Simanjiro; Mhe. Joseph Michael Mkundi, Mbunge wa Jimbo la Ukerewe; Mhe. Marwa Ryoba Chacha, Mbunge wa Jimbo la Serengeti; Mhe. Pauline Philipo Gekul, Mbunge wa Jimbo la Babati Mjini; Mhe. Abdallah Ally Mtolea, Mbunge wa Jimbo la Temeke; Mhe. Timotheo Paul Mnzava, Mbunge wa Jimbo la Korogwe Vijijini; na Mhe. Dkt. John Pallangyo, Mbunge Mteule wa Arumeru Mashariki.

5.    Mheshimiwa Spika, napenda kuwapo- ngeza Mhe. Angellah Jasmine Kairuki (Mb.), Mhe.  Balozi  Dkt.  Augustine  Philip  Mahiga (Mb.), Mhe. Prof. Palamagamba Aidan Kabudi (Mb.), Mhe. Doto Mashaka Biteko (Mb.), Mhe Joseph George Kakunda (Mb.) na Mhe. Japhet Ngailonga Hasunga (Mb.) kwa kuteuliwa na Mhe. Rais wa Jamhuri wa Muungano wa Tanzania kuwa Mawaziri kuongoza Wizara mbalimbali. Pia, nawapongeza Mhe. Dkt. Mary Machuche Mwanjelwa (Mb.), Mhe. Constantine John Kanyasu (Mb.), Mhe. Mwita Mwikabe Waitara (Mb.) na Mhe. Innocent Luga Bashungwa (Mb.) kwa kuteuliwa kuwa Naibu Mawaziri katika Wizara mbalimbali. Sambamba na pongezi hizi, nawatakia kila la heri katika utekelezaji wa majukumu muhimu ya kuwatumikia Watanzania na Taifa kwa ujumla.

6.	Mheshimiwa Spika, naomba kuungana na wenzangu kutoa salamu za pole kwako, Bunge lako Tukufu, familia na wananchi wote wa Jimbo la Korogwe Vijijini, kwa kuondokewa na mpendwa wetu Mhe. Stephen Hilary Ngonyani, aliyekuwa Mbunge wa Jimbo la Korogwe Vijijini kupitia Chama cha Mapinduzi.

7.	Mheshimiwa Spika, vile vile, natoa pole kwa wananchi waliopatwa na majanga, pamoja na kufikwa na misiba ya ndugu, jamaa na marafiki kutokana na matukio mbalimbali ya ajali ikiwemo ya kuzama kwa kivuko cha MV. Nyerere katika Ziwa Victoria Wilayani Ukerewe tarehe 20 Septemba, 2018 ambapo wananchi wapatao	224  walipoteza  maisha.  Pia,  natoa pole kwa Mhe. William Vangimembe Lukuvi (Mb.), Waziri wa Ardhi, Nyumba na Maendeleo ya Makazi kwa Watumishi 12 waliofariki kwa ajali ya gari Mkoani Morogoro. Aidha, natoa pole kwa Mhe. Japhet Ngailonga Asunga (Mb.), Waziri wa Kilimo kwa watumishi 5 waliofariki mkoani Singida, ambapo wote kwa ujumla walikuwa wakitekeleza majukumu ya ujenzi wa Taifa.

8.     Mheshimiwa Spika, kwa namna ya pekee natoa  pole  kwa  Mheshimiwa  Rais  na  Amiri Jeshi Mkuu, Mkuu wa Majeshi, Maafisa, Askari, Watumishi wa Umma na familia za Wanajeshi waliopoteza maisha wakitekeleza jukumu la Ulinzi  wa  Amani.  Hadi  kufikia  Mwezi  Aprili,2019 Wanajeshi watano (5) walipoteza maisha; wawili (2) katika Jamhuri ya Kidemokrasia ya Kongo na watatu (3) Jamhuri ya Afrika ya Kati. Naziombea roho za marehemu wote zipumzike mahali pema peponi.

DIRA, DHIMA NA MAJUKUMU YA WIZARA

9.	Mheshimiwa Spika, Dira ya Wizara ya Ulinzi na Jeshi la Kujenga Taifa ni kuendelea kuwa		Taasisi   iliyotukuka   ya   kulinda   na kudumisha Amani na Usalama wa Taifa letu. Vile vile, Dhima ya Wizara ni kuendelea kulinda Jamhuri ya Muungano wa Tanzania dhidi ya adui wa aina yeyote kutoka ndani na nje ya nchi na kuhakikisha kuwa Mamlaka na Maslahi ya Taifa yanakuwa salama.

10.	Mheshimiwa Spika, katika kufanikisha Dira na Dhima, Malengo Makuu ya Wizara yameendelea kuwa yafuatayo:

(a)	Kuwa na Jeshi dogo lenye wataalam, zana na vifaa vya kisasa;

(b)	Kuendelea	kuwajengea vijana wa kitanzania ukakamavu, maadili mema, utaifa, moyo wa uzalendo, na uwezo wa kujitegemea;

(c)	Kujenga uwezo katika tafiti mbalimbali zauhawilishaji   wa   teknolojia   kwa matumizi ya kijeshi na kiraia;

(d)	Kuwa na Jeshi imara la akiba;

(e)	Kusaidia  mamlaka  za  kiraia  katika kukabilianana   athari   za   majanga na matukio yanayoweza kuhatarisha maslahi ya Taifa, maisha, amani na utulivu nchini; na

(f)	Kudumisha  amani  na  usalama  kwa kushirikiana na nchi nyingine duniani.

UTEKELEZAJI WA MAAZIMIO YA BUNGE NA USHAURI WA KAMATI YA KUDUMU YA BUNGE YA MAMBO YA NJE, ULINZI NA USALAMA

11.	Mheshimiwa  Spika,  wakati  Kamati  ya Kudumu ya Bunge ya Mambo ya Nje, Ulinzi na Usalama ilipokaa na kujadili Makadirio ya Mapato, Mpango na Bajeti ya Wizara ya Ulinzi na Jeshi la Kujenga Taifa kwa Mwaka wa Fedha
2018/2019 ilitoa maoni na ushauri kwa Wizara yaliyokusudia kuboresha utendaji na utekelezaji wa majukumu yake.

12.	Mheshimiwa Spika, Napenda kuliarifu Bunge lako Tukufu kuwa, maoni, ushauri na maazimio yaliyotolewa yalifanyiwa kazi na Wizara na taarifa yake iliwasilishwa kwa Kamati tarehe 28 Machi,2019.  Aidha,  Wizara  imezingatia hoja mbalimbali zilizotolewa na Waheshimiwa Wajumbe wa Kamati wakati wa mjadala katika kuandaa Mpango na Bajeti ya Mwaka wa Fedha 2019/2020 ninayowasilisha leo hapa Bungeni.

UTEKELEZAJI WA ILANI YA UCHAGUZI YA CHAMA CHA MAPINDUZI YA MWAKA 2015-2020 NA MPANGO WA PILI WA MAENDELEO WA TAIFA WA MIAKA MITANO (2016/17 – 2020/21)

13.	Mheshimiwa Spika, Wizara imeendelea kutekeleza Ilani ya Uchaguzi ya Chama Cha Mapinduzi (CCM) ya    Mwaka 2015-2020 sambamba na Mpango wa Pili wa Maendeleo wa Taifa wa Miaka Mitano (2016/17 – 2020/21) na utekelezaji wa majukumu mengine ya Wizara. Maelekezo ya Ilani kwa Wizara yameainishwa kwenye Ibara ya 146, ambayo ni:

(a)	Kuviwezesha  Vyombo  vya  Ulinzi  na Usalama kwa  kuviongezea  rasilimali watu na fedha;

(b)	Kuboresha maslahi ya watendaji katika vyombo vya Ulinzi na Usalama;

(c) 	Kuweka mazingira mazuri yanayo liwezesha Jeshi la  Kujenga Taifa kuimarisha mafunzo kwa vijana wanaojiunga kwa hiari na wale wanaojiunga kwa Mujibu wa Sheria;

(d)	Kushirikiana  na  Umoja  wa  Mataifa (UN) na Umoja wa Afrika (AU) katika shughuli za Ulinzi wa Amani kwenye nchi mbalimbali duniani, ili majeshi yetu yaendelee kupata uzoefu na mbinu za kisasa za Ulinzi wa Amani; na

(e)	Kushirikiana  na  Mataifa  mengine  na Asasi za Kimataifa katika kupambana na uhalifu unaovuka  mipaka  hasa ugaidi, uharamia, utakatishaji wa fedha,  biashara  haramu  ya  madawa ya kulevya na usafirishaji haramu wa binadamu.

14.	Mheshimiwa  Spika,  napenda  kuliarifu Bunge lako Tukufu kuwa Wizara imeendelea kutekeleza Ilani kwa ufanisi. Maelezo ya kina kuhusu utekelezaji wa Ilani ya Uchaguzi ya Chama Cha Mapinduzi yameainishwa katika Kiambatisho Na. 1.

HALI YA ULINZI NA USALAMA WA MIPAKA YA NCHI
(a) Hali ya Usalama wa Mipaka
15.   Mheshimiwa  Spika,  hali  ya  usalama
wa mipaka yetu kwa ujumla imeendelea kuwa shwari. Katika kipindi cha Mwezi Julai, 2018 hadi Aprili, 2019 hakuna matukio ya kuhatarisha usalama wa nchi yaliyoripotiwa baina ya nchi yetu na nchi tunazopakana nazo. Jeshi la Ulinzi la Wananchi wa Tanzania (JWTZ) limeendelea kutekeleza majukumu yake ya ulinzi wa mipaka kwa  weledi  na  umakini  ili  kuhakikisha  nchi yetu inakuwa salama. Hata hivyo, zipo baadhi ya  changamoto  kwenye  maeneo  mbalimbali ya   mipaka   zinazohitaji   kushughulikiwa   ili kuboresha udhibiti wa mipaka na kuimarisha usalama wa nchi yetu.

16.	Mheshimiwa   Spika,   miongoni   mwa changamoto hizo ni uharibifu wa alama za mipaka ya nchi. Aidha, kuendelea kuwepo kwa migogoro na viashiria vya machafuko ya ndani katika baadhi ya nchi tunazopakana nazo, imekuwa sababu mojawapo inayochangia wakimbizi na wahalifu kuingia nchini. Changamoto nyingine ni wafugaji kutoka baadhi ya nchi tunazopakana nazo kuendelea kuingiza mifugo nchini kwa kisingizio cha kutafuta malisho na maji. Vilevile, nchi yetu imeendelea kukumbwa na tatizo la usafirishaji haramu wa binadamu na wahamiaji haramu kutoka nchi mbalimbali. Baadhi ya wahamiaji haramu wamekuwa wakijihusisha na uhalifu.

17.		Mheshimiwa  Spika,  Serikali  yetu  kwa pamoja na nchi husika zimeendelea kuzitafutia ufumbuzi changamoto hizo. Mathalan, katika Mpaka  wa  Kaskazini  tunakopakana  na  nchi za Kenya na Uganda, Serikali kupitia Wizara ya Mambo ya Nje na Ushirikiano wa Afrika Mashariki,	Wizara   ya   Ardhi,   Nyumba   na Maendeleo ya Makazi, Wizara ya Mambo ya Ndani ya Nchi na Wizara ya Ulinzi na Jeshi la Kujenga Taifa, imeendelea na mazungumzo na nchi tunazopakana nazo ili kutatua changamoto za wafugaji haramu wanaotafuta malisho na maji,  wahamiaji  haramu,  uwekaji  wa  alama za	mipaka  (boundary  pillars)  zilizoharibiwa na uwekaji wa alama mpya za mipaka katika maeneo yanayohitaji kuwekwa alama hizo ili kuimarisha ulinzi wa mpaka wetu wenye urefu wa Kilomita 5,401.

Mpaka wa Mashariki

18.	Mheshimiwa Spika, Mpaka wa Mashariki una urefu wa Kilomita 1,424 ambapo Tanzania inapakana na Bahari ya Hindi. Hali ya usalama katika mpaka  huu  ni  shwari.  Changamoto zilizopo ni pamoja na; uvuvi haramu katika Bahari		ya  Hindi,  biashara  za  magendo  na kutumika kama mapitio ya wahamiaji haramu, usafirishaji wa madawa ya kulevya na usafirishaji haramu wa binadamu. Hata hivyo, matukio hayo  yameendelea  kupungua.  Kuanzia  Julai, 2018 hadi Aprili, 2019 hakuna tukio la kihalifu lililoripotiwa. Hali hii imetokana na kufanyika kwa doria za pamoja katika Eneo Tengefu la Kiuchumi (Exclusive Economic Zone – EEZ) kati ya Jeshi la Ulinzi la Wananchi wa Tanzania na taasisi nyingine za Serikali.

Mpaka wa Kaskazini

19.	Mheshimiwa  Spika,  mpaka  huu  una urefu wa kilomita 1,221 ambapo Tanzania inapakana na nchi za Kenya na Uganda. Hali ya usalama katika mpaka huu kwa ujumla ni shwari.	Hata hivyo, katika eneo la mpaka huu kuna changamoto ya kuingizwa mifugo kutoka nchi jirani kwa ajili ya kutafuta malisho na maji bila kufuata sheria na taratibu. Aidha, yapo matukio		ya  wafanyabiashara  wanaojihusisha na biashara za magendo mpakani. Mikutano ya pamoja baina ya nchi za Tanzania na Uganda inaendelea kufanyika ili kutatua changamoto hizi.

20.		Mheshimiwa   Spika,   Katika   mpaka wa Tanzania  na  Kenya,  changamoto  kubwa iliyopo ni  uwazi  wa  mpaka  (porous border) kwenye Mikoa ya Arusha, Kilimanjaro na Tanga unaotoa mwanya kwa wahalifu kuingia nchini na kuhatarisha usalama wa nchi. Pia, mpaka huu  umeendelea  kukabiliwa  na  changamoto ya usafirishaji haramu wa binadamu kuingia Tanzania kutoka nchi za Eritrea, Ethiopia na Somalia.

21.	Mheshimiwa   Spika,   katika  eneo la Ziwa Victoria   kumekuwa   na   vitendo   vya kihalifu vinavyotishia usalama wa Watanzania wanaofanya shughuli  za  uvuvi.  Hata  hivyo, vitendo hivyo  vimeendelea  kudhibitiwa  kwa kutumia Kiteule cha Jeshi la Wanamaji Musoma Mkoani Mara na kuanzisha kingine kipya katika Kisiwa cha Magafu Mkoani Geita.

Mpaka wa Magharibi

22.	Mheshimiwa Spika, mpaka huu una urefu wa kilomita 1,220 ambapo Tanzania inapakana na nchi za Burundi, Rwanda na Jamhuri ya Kidemokrasia ya Kongo. Hali ya ulinzi na usalama katika mpaka huu ni shwari. Changamoto katika mpaka huu ni eneo la Mashariki mwa Jamhuri ya Kidemokrasia ya Kongo kuendelea kukumbwa na matukio ya uvunjifu wa amani kutokana na mapigano na mauaji. Kundi la Waasi la Allied Democratic Forces (ADF), limeendelea kufanya mashambulizi dhidi ya Burugedi Maalum (Force Intervention Brigade – FIB), inayoundwa na vikosi vya Jumuiya ya Maendeleo Kusini mwa Afrika, katika eneo la Mji wa Beni.

23.		Mheshimiwa  Spika,  katika  mpaka  wa Tanzania, Burundi na Rwanda hali ya usalama ni shwari na imeendelea kuwa ya kuridhisha na	hakuna  taarifa  za  matukio  dhahiri  ya kuhatarisha usalama wa nchi yetu.

Mpaka wa Kusini

24.	Mheshimiwa  Spika,  mpaka  huu  una urefu wa kilomita 1,536 ambapo Tanzania inapakana na nchi za Msumbiji, Malawi na Zambia. Hali ya ulinzi na usalama katika mpaka huu kwa ujumla ni shwari. Changamoto zilizopo ni pamoja na maeneo mengine ya mpaka kuwa wazi, ujenzi holela wa makazi na kuwepo kwa matukio ya uhalifu yenye mwelekeo wa kigaidi hususan Kaskazini mwa Msumbiji. Kundi la kigaidi la Al Sunnah wal Jamaah, linaendelea kufanya uhalifu nchini Msumbiji katika Wilaya ya Nangane, Jimbo la Cabo Delgado. Vikao baina ya Mawaziri wa Ulinzi wa nchi ya Tanzania na Msumbiji vimeendelea kufanyika ikiwa ni juhudi na mwendelezo wa ushirikiano katika kupambana na vitendo hivyo viovu.

25.	Mheshimiwa  Spika,  hali  ya  usalama wa mpaka wa Tanzania na Malawi imeendelea kuwa shwari na hakuna tishio la wazi dhidi ya nchi yetu. Changamoto ya mpaka katika Ziwa Nyasa linaendelea kufanyiwa kazi. Serikali yetu kupitia Wizara ya Mambo ya Nje, na Ushirikiano wa Afrika Mashariki, inaendelea kutumia njia za kidiplomasia ili kulipatia suala hili ufumbuzi wa  kudumu.  Pamoja  na  hali  hiyo,  wananchi wa pande zote mbili wanaendelea na shughuli zao bila bugudha yoyote. Vile vile, kwa upande wa mpaka wa Tanzania na Zambia kwa ujumla hali ni shwari, ingawa tatizo la ujenzi holela wa makazi umeendelea kulikabili eneo hilo.

(b) Tishio la Ugaidi

26.	Mheshimiwa  Spika, ugaidi wa kima-taifa umeendelea   kuwa   tishio   la   usalama duniani.Kuendelea   kuwepo   kwa   makundi ya Al -Shabaab, Al - Qaeda, Boko Haram  na Islamic	State  kunafanya  matishio  ya  ugaidi kusambaa	kila kona ya Dunia. Vitendo vya kigaidi vinavyofanywa na kundi la Al Sunnah wal Jamaah katika Jimbo la Cabo Delgado Kaskazini mwa Msumbiji, vinaweza kuhatarisha usalama katika maeneo ya Kusini mwa nchi yetu.	 Jeshi la Ulinzi la Wananchi wa Tanzania kwa kushirikiana na Vyombo vingine vya Ulinzi na Usalama limeendelea kufuatilia viashiria na matishio ya kigaidi yanayoweza kutokea hapa nchini.

27.   Mheshimiwa Spika,    kuwepo kwa kundi la Al - Shabaab ambalo limeendelea kufanya mashambulizi katika nchi jirani ya Kenya ni changamoto kwa Tanzania. Hata hivyo, Jeshi la Ulinzi la Wananchi wa Tanzania na vyombo vingine vya Ulinzi na Usalama vinaendelea kuhakikisha kuwa Tanzania inakuwa salama. Vilevile, wito wangu kwa Watanzania ni kuendelea kutoa taarifa kwa Vyombo vya Ulinzi na Usalama mara wanapobaini watu ambao mienendo yao ni ya mashaka.

UTEKELEZAJI WA MPANGO NA BAJETI YA MWAKA WA FEDHA 2018/2019

Makadirio ya Makusanyo ya Maduhuli

28.	Mheshimiwa  Spika,  Mwaka  wa  Fedha 2018/2019,  Wizara  ilikadiriwa  kukusanya maduhuli ya jumla ya Shilingi 75,420,100.00  kutoka  katika  mafungu  yake  matatu  ya
Fungu 38-NGOME Shilingi 17,317,100.00,
Fungu 39-JKT Shilingi 56,903,000.00 na
Fungu 57-Wizara Shilingi 1,200,000.00.

29.	Mheshimiwa Spika, kufikia Mwezi Machi, 2019 mafungu hayo yalifanikiwa kukusanya maduhuli ya jumla ya Shilingi 66,469,557.00 sawa   na   asilimia  88.13   ya   makadirio.
Fungu   38   -   NGOME,   lilikusanya   jumla  ya Shilingi  22,719,557.00  kutokana  na mauzo ya nyaraka za zabuni na kamisheni  ya Uwakala wa Bima unaofanywa na Jeshi la Ulinzi la Wananchi wa Tanzania.   Fungu 39 - JKT lilikusanya Shilingi 42,750,000.00 kutokana na uuzaji wa nyaraka za zabuni, mazao ya bustani (mboga mboga na matunda), mazao  ya  mifugo  na  mazao  ya  shamba. Fungu 57-Wizara, lilikusanya kiasi cha Shilingi 1,000,000.00 ambazo zimetokana na kodi ya pango la Kantini.

Matumizi ya Kawaida

30.		Mheshimiwa  Spika,  katika  Mwaka  wa Fedha 2018/2019, Wizara ya Ulinzi na Jeshi la Kujenga Taifa  iliidhinishiwa  na Bunge lako Tukufu jumla ya Shilingi 1,910,722,891,000.00 kwa ajili ya matumizi ya kawaida na maendeleo kwa mafungu yake  matatu.  Kati ya fedha hizo, Shilingi 1,676,722,891,000.00 ni kwa ajili   ya   matumizi  ya  kawaida  na Shilingi 234,000,000,000.00 ni kwa ajili ya matumizi ya maendeleo. Mchanganuo wa bajeti kwa kila fungu umeoneshwa katika Kiambatisho Na. 2.

31.		Mheshimiwa  Spika,  napenda  kuliarifu Bunge	 lako   Tukufu   kuwa, hadi kufikia mwezi  Aprili,2019    fedha    iliyopokelewa ilikuwa	 ni Shilingi 1,610,411,417,602.20 sawa	 na  asilimia  84.28  ya  bajeti.  Kati  ya fedha	hizo,  Shilingi  1,446,309,579,339.62 ni kwa ajili  ya  matumizi  ya  kawaida  na Shilingi	164,101,838,262.58 ni   kwa   ajili ya matumizi ya maendeleo. Mchanganuo wa kiasi kilichopokelewa hadi mwezi Aprili, 2019 umeainishwa katika Kiambatisho Na. 3.

32.	Mheshimiwa      Spika,      fedha  za matumizi	ya   kawaida kiasi cha Shilingi 1,313,755,685,669.62 zimetumika kulipa mishahara na posho mbalimbali kwa Maafisa, Askari,  Vijana  wa  Mujibu  wa  Sheria  na  wa
Kujitolea. Vilevile, fedha hizo zimetumika katika shughuli  za  kijeshi  na  kiulinzi  katika  nchi za Kikanda yakiwemo mazoezi, mafunzo na operesheni za kijeshi. Aidha, sehemu ya fedha hizo zimetumika kugharamia huduma ya afya kwa wanajeshi, kulipa sehemu ya madeni ya wazabuni wanaotoa huduma na kuhamisha Wanajeshi na watumishi wa Umma kwenda Dodoma, usafirishaji na uhifadhi wa korosho na uendeshaji wa ofisi.

33.		Mheshimiwa     Spika,     jumla ya Shilingi	164,101,838,262.58  zilitolewa  kwa ajili ya matumizi ya maendeleo kupitia mafungu yake matatu. Fedha hizo zimetumika kulipia ununuzi wa zana na vifaa vya kijeshi, uwekaji wa	umeme  kwenye  minara  ya  mawasiliano salama Jeshini na kulipia mifumo na ujenzi wa miundombinu ya maji safi na maji taka. Fedha hizo pia zimetumika kununua ardhi kwa ajili ya matumizi ya kimkakati ya Jeshi katika maeneo ya Kakonko (Kigoma) na kulipia fidia katika eneo la Ras Mishindo (Lindi); kuboresha mfumo wa ulinzi wa anga, kukamilisha ujenzi na ukarabati wa mahanga ya Askari na vijana, ujenzi wa jengo la utawala Kambi mpya ya JKT Kibiti (Pwani) na ujenzi wa miundombinu wezeshi kwa ajili ya Makao Makuu ya Ulinzi wa Taifa, Ofisi za Wizara Mtumba na Makao Makuu ya Jeshi la Kujenga Taifa (Dodoma). Vilevile, fedha hizo zimetumika katika ujenzi  na  ukarabati wa miundombinu ya shule na vyuo vya kijeshi. Aidha, fedha hizo  zimetumika kununulia malighafi kwa ajili ya kupanua wigo wa uzalishaji wa mazao ya kijeshi katika Shirika la MZINGA pamoja na kuendeleza shughuli za utafiti na uhawilishaji wa teknolojia katika Shirika la NYUMBU.

MAFANIKIO YA UTEKELEZAJI WA MPANGO NA BAJETI YA MWAKA WA FEDHA 2018/2019

Matumizi katika Shughuli za Kawaida

34.		Mheshimiwa   Spika,   katika Mwaka wa Fedha   2018/2019,  Wizara imefanikiwa kulipa mahitaji na huduma muhimu ikiwemo mishahara	na  posho  kwa  Maafisa,  Askari, Vijana wa Jeshi la Kujenga Taifa na Watumishi wa Umma. Aidha, kwa kutumia fedha hizo majukumu yaliyotekelezwa ni pamoja na:

Mafunzo na Mazoezi ya Kijeshi

35.   Mheshimiwa Spika, Wizara, kupitia Jeshi la Ulinzi la Wananchi wa Tanzania, imeendelea kutoa mafunzo mbalimbali katika shule na vyuo vya kijeshi ndani ya nchi. Mafunzo yametolewa katika Chuo cha Taifa cha Ulinzi (NDC), Chuo cha Ukamanda na Unadhimu (CSC-Duluti), Chuo cha Mafunzo ya Kijeshi (TMA), Chuo cha Mafunzo Maalum ya Kijeshi (CTC – Mapinga), Chuo cha Usalama na Utambuzi cha Kijeshi Tanzania (TDIC), Shule ya Kijeshi ya Mafunzo ya Anga (SKUA), Military School of Information and Communication Technology (MSICT), Shule za Mafunzo ya Awali (RTS – Kihangaiko), shule na  vyuo  vingine  vya  Kijeshi.  Pia,  Wanajeshi wetu wamehudhuria kozi za kijeshi katika nchi mbalimbali zikiwemo; Afrika Kusini, Bangladesh, Burundi, Canada, China, Ghana, Kenya, India, Jamaica, Nigeria, Marekani, Misri, Morocco, Msumbiji, Omani, Rwanda, Uingereza, Uganda, Urusi, Zambia na Zimbabwe, Ujerumani, Sri Lanka, The Netherlands, Saudi Arabia na Ufaransa. Mafunzo hayo yameliwezesha Jeshi kuongeza uwezo wake wa kiutendaji na utayari kivita.

36.	Mheshimiwa Spika, katika kipindi cha Mwaka wa Fedha 2018/2019, Jeshi lilifanikiwa kufanya mazoezi mbalimbali ya kitaifa na ya kimataifa yafuatayo:

(i)	Ex-Ushirikiano	Imara	(FTX – 2018):	zoezi	lilifanyika Mkoani Tanga	kuanzia	tarehe	5	hadi 21 Novemba, 2018.	Lengo kuu likiwa ni	kuwajengea washiriki uwezo na uelewa	unaofanana katika kupanga na kutekeleza      
        majukumu yanayohusu	operesheni	za	ulinzi
wa amani, kupambana na ugaidi na uharamia pamoja na kukabiliana na hatari zinazotokana na Maafa. Nchi zote za Jumuiya ya Afrika Mashariki zilishiriki isipokuwa Sudan Kusini.

(ii)	Utulivu  Afrika  IV  (CPX  -  2018): zoezi hili lilifanyika nchini Uganda kuanzia  tarehe  27  Agosti  hadi  03 Septemba,  2018,  chini  ya  Umoja wa  Afrika  katika  Mpango  Maalum wa   Kujenga   Uwezo   wa   Kuitikia kwa Haraka Majanga yanapotokea (African Capacity for Immediate Response to Crises - ACIRC). Lengo kuu likiwa ni kuwaandaa Maafisa Wanadhimu wa ngazi za kati na ngazi za chini kuwa tayari kufanyia kazi maazimio mbalimbali ya Umoja wa Afrika katika kutuliza migogoro na kukabiliana na majanga yanapotokea kwa nchi wanachama.

(iii)	Ex -UMODZI   (CPX):   zoezi   hili lililoendeshwa chini   ya   Jumuiya ya Maendeleo Kusini  mwa  Afrika lilifanyika nchini  Malawi  kuanzia tarehe 01 hadi 16 Oktoba, 2018. Lengo kuu likiwa ni kuleta uelewa wa pamoja  katika  utekelezaji  wa maazimio mbalimbali ya kukabiliana na machafuko.

Mafunzo  ya  Jeshi  la  Kujenga  Taifa kwa Vijana

37.	Mheshimiwa  Spika,  Jeshi  la  Kujenga Taifa (JKT) limeendelea kutoa mafunzo kwa vijana wa Kujitolea na wa Mujibu wa Sheria ili  kuwajengea  ukakamavu,  uzalendo,  umoja wa kitaifa na kuwapa mafunzo ya stadi za kazi na stadi za maisha. Katika mwaka 2018/2019 jumla ya vijana 19,895 wa Mujibu wa Sheria walipatiwa mafunzo kwenye kambi mbalimbali za Jeshi la Kujenga Taifa nchini. Kati ya vijana waliopata mafunzo 15,308 ni wa kiume na 4,587 ni wa kike. Aidha, vijana wa kujitolea wapatao 21,966 wameendelea na mafunzo katika kambi mbalimbali nchini ambapo kati yao wa kiume 15,507 na wa kike 6,459.

Mafunzo ya Jeshi la Akiba

38.	Mheshimiwa  Spika,  katika  Mwaka  wa Fedha 2018/2019 Jeshi la Ulinzi la Wananchi wa Tanzania limetoa mafunzo ya Jeshi la Akiba kwa  Wananchi  katika  ngazi  ya  awali.  Jumla ya Wananchi 23,255 wamepata mafunzo hayo katika mikoa yote ya Tanzania Bara. Kati yao, Wananchi 20,816 ni wa kiume na 2,439 ni wa kike. Idadi hiyo ni sawa na asilimia 149 ya lengo lililokusudiwa la kutoa mafunzo kwa Wananchi 15,600 katika kipindi husika. Hili ni ongezeko la wahitimu 4,239 ukilinganisha na jumla ya Wananchi 19,016 waliopata mafunzo ya aina hiyo mwaka 2017/2018.

Ushirikiano wa Kiulinzi na Kijeshi na  Nchi Nyingine

39.	Mheshimiwa Spika, ushirikiano kati ya Tanzania na Nchi nyingine katika masuala ya kiulinzi na kijeshi umeendelea kuimarika. Nchi yetu kupitia Jeshi la Ulinzi la Wananchi wa Tanzania imeendelea kushirikiana na Jumuiya za Kikanda na za Kimataifa, hususan katika Operesheni za Ulinzi wa Amani chini ya Umoja wa Afrika na Umoja wa Mataifa, ili kuleta Amani, usalama na utengamano kwenye nchi zenye migogoro na machafuko. Serikali imepeleka Maafisa na Askari wa kulinda amani katika maeneo ya Darfur – Sudan, Jamhuri ya Afrika ya  Kati,  Jamhuri  ya  Kidemokrasia  ya  Kongo na Lebanon. Pia, kuna Maafisa Wanadhimu na Makamanda  wanaoshiriki  kwenye  Operesheni za ulinzi wa amani katika nchi za Sudan, Sudan Kusini, Lebanon, Jamhuri ya Afrika ya Kati na Umoja wa Mataifa, Umoja wa Afrika, Jumuiya za Kikanda ikiwemo Jumuiya ya Afrika Mashariki, Jumuiya ya Maendeleo Kusini mwa Afrika na Mkutano wa Kimataifa wa Nchi za Ukanda wa Maziwa Makuu (International Conference on Great Lakes Region - ICGLR).

40.	Mheshimiwa   Spika,  Wanajeshi   wetu wanatekeleza	majukumu  yao  kwa  mafanikio makubwa pamoja na kuwepo kwa changamoto kadhaa zinazojitokeza wakati wa Ulinzi wa Amani. Mnamo tarehe 12 Novemba, 2018 huko Jamhuri ya Kidemokrasia ya Kongo, Burugedi Maalum (Force Intervention Brigade) inayoundwa na vikosi vya Jumuiya ya Maendeleo Kusini mwa Afrika ikiwa katika Operesheni, ilishambuliwa na Kundi la ADF katika maeneo ya Ngadi, Mangoko na Kasinga yaliyopo karibu na Mji wa Beni. Katika shambulio hilo, Askari watano (5) waliuawa, mmoja akiwa Mtanzania na wanne (4) wakiwa Askari wa Malawi. Vilevile, tarehe 10 Desemba, 2018 Kikundi cha Jeshi letu kikiwa katika doria karibu na eneo la Kiteule cha Simulike, kilishambuliwa na waasi wa kundi la ADF ambapo askari mmoja alipata majeraha. Pia,  Kikosi  chetu  kikiwa  katika  jukumu  la Ulinzi wa Amani huko Jamhuri ya Afrika ya Kati kilishambuliwa na waasi wa Kundi la Siriri ambapo Askari wetu mmoja aliuawa.

41.	Mheshimiwa  Spika,  katika  Mwaka  wa Fedha 2018/2019 Serikali kupitia Wizara ya Ulinzi na Jeshi la Kujenga Taifa imekamilisha taratibu za kuridhia Mkataba wa Kimataifa wa Kukataza Utengenezaji, Utumiaji, Ulimbikizaji na Usambazaji wa Silaha za Kibaiolojia na Sumu wa mwaka 1972.  Mkataba huu umeridhiwa na Bunge lako Tukufu tarehe 15 Novemba, 2018.

Ushitikiano wa Jeshi na Mamlaka za Kiraia

42.	Mheshimiwa  Spika,  katika  Mwaka  wa Fedha 2018/2019 Jeshi la Ulinzi la Wananchi wa Tanzania limeendelea kushiriki katika shughuli mbalimbali	 za     kusaidia Mamlaka  za  Kiraia wakati wa maafa.  Hii ni pamoja na kushiriki katika uokoaji wa watu na mali zao katika kivuko cha  MV  Nyerere  kilichozama  tarehe 20 Septemba, 2018 katika Wilaya ya Ukerewe Mkoani, Mwanza. Vile vile, Jeshi la Ulinzi la Wananchi wa Tanzania lilisafirisha misaada ya kibinadamu Tani 14 za mchele na Tani 16 za dawa kwa walioathirika na Tufani Idai katika nchi za Msumbiji na Zimbabwe.

43.   Mheshimiwa Spika, Wizara kupitia Jeshi la Ulinzi la Wananchi wa Tanzania, inashiriki katika ujenzi wa Standard Gauge Railway, ujenzi wa Mji wa Serikali Mtumba (Dodoma), Vituo vya Umahiri vya Madini katika maeneo ya Dodoma, Bukoba,  Musoma,  Handeni,  Songea,  Bariadi na Mpanda. Aidha, JWTZ limeshiriki kikamilifu katika shughuli za usafirishaji na ulinzi wa korosho katika Mikoa ya Lindi, Mtwara, Ruvuma na Pwani.

44.	Mheshimiwa  Spika,  Jeshi  la  Ulinzi  la Wananchi wa Tanzania, limeshiriki katika kuhamisha Serikali kwa kusafirisha samani za ofisi na nyaraka kutoka Dar es Salaam kwenda Dodoma, ikiwa ni utekelezaji wa agizo la Serikali la kuhamia Makao Makuu ya Nchi Dodoma.

45.	Mheshimiwa   Spika,   Wizara,   kupitia Shirika la Mzinga, imeendelea kusimamia zana na silaha zinazomilikiwa na mashirika ya meli zinazofanya kazi  nchini  ili  kuzuia  matumizi mabaya ya silaha.  Jukumu  hilo limekuwa likitekelezwa sambamba na utunzaji wa silaha zinazomilikiwa na meli kutoka nje ya nchi mara zinapotia nanga kwenye bandari zetu. Vilevile, Shirika la MZINGA  limeendelea  kuagiza  na kusambaza baruti zinazotumika katika ujenzi pamoja na uchimbaji wa madini.

Huduma za Afya na Tiba

46.	Mheshimiwa Spika, Wizara ya Ulinzi na Jeshi la Kujenga Taifa imeendelea kutoa huduma za matibabu kwa Maafisa, Askari, Vijana wa JKT, Watumishi wa Umma na wananchi kwa ujumla. Pamoja na upatikanaji wa huduma hizo kwa Wanajeshi, takwimu zinaonesha kuwa zaidi ya asilimia 50 ya wanaopata huduma katika hospitali zilizo chini ya Jeshi ni raia.

47.		 Mheshimiwa Spika, Wizara imeendelea kuchukua	hatua     mbalimbali     kuboresha huduma za afya, ikiwa ni pamoja na ununuzi wa dawa na vifaa tiba kwa ajili ya Hospitali Kuu ya Jeshi Lugalo, Hospitali za Kanda, Vituo vya	Afya  na  Zahanati.  Miongoni  mwa  vifaa tiba vilivyonunuliwa  ni  pamoja  na  mashine za Dialysis, CT Scan na Ultra Sound ambazo zimefungwa katika Hospitali Kuu ya Jeshi Lugalo.  Vile vile, ujenzi wa Hospitali ya Jeshi ya Kanda Arusha umekamilika na Hospitali hiyo iliyokabidhiwa kwa serikali tarehe 6 Mei, 2019 na serikali ya Ujerumani imewekewa  vifaa vya kisasa sana vya matibabu. Aidha, vituo hivyo vya tiba vimeendelea kushiriki katika kampeni mbalimbali za afya nchini. Pia, Wizara inaendelea na utaratibu wa kuanzisha Bima ya Afya kwa Wanajeshi ili kuwezesha wanajeshi na familia zao kupata huduma bora na za uhakika.

Mapambano dhidi ya VVU/UKIMWI na Magonjwa Sugu Yasiyoambukiza

48.		Mheshimiwa Spika, Wizara ya Ulinzi na Jeshi la Kujenga Taifa imeendelea kutekeleza na	kusimamia  mikakati  ya  kupambana  na maambukizi ya Virusi vya UKIMWI, kwa kutoa elimu ya jinsi ya kujikinga ili kuzuia maambukizi mapya	na  kupunguza  vifo  vitokanavyo  na UKIMWI.	Wizara  imekuwa  ikihimiza  upimaji wa	 hiyari  kwa  Maafisa,  Askari,  Watumishi wa Umma na Vijana wa JKT. Aidha, kwa wale ambao wamethibitika kuwa wameambukizwa Virusi vya UKIMWI wamekuwa wakipatiwa dawa za kufubaza Virusi, katika Vituo vya Huduma na Matibabu vilivyo katika Hospitali Kuu za Kanda. Pia, Vituo hivyo hutoa huduma kwa wananchi wengine wanaoishi maeneo yaliyo karibu.

49.		Mheshimiwa  Spika,  katika  kutekeleza maagizo	ya   Mhe.   Samia   Suluhu   Hassan, Makamu wa Rais, kuhusu ushiriki wa Watumishi wa Umma  katika  mazoezi,  Wizara  imekuwa ikishiriki katika bonanza za michezo mbalimbali zinazoandaliwa na Wizara na Taasisi nyingine ili kujenga afya na kinga ya mwili. Aidha, upimaji wa hiari wa magonjwa yasiyoambukiza ikiwemo Kisukari na Shinikizo la Damu kwa Watumishi wa Umma umeendelea kufanyika, ambapo mwezi Februari, 2019 watumishi wa Wizara waliopo Dodoma walipima afya zao kwa hiari.

Utawala Bora

50.	Mheshimiwa Spika, Wizara ya Ulinzi na Jeshi la Kujenga Taifa imeendelea kutekeleza kwa vitendo dhana ya utawala bora, kwa kuweka mifumo	ya  upimaji  matokeo  ya  utekelezaji wa Mpango Mkakati wa Wizara, kuhakikisha Kamati ya Bajeti na Kamati ya Ukaguzi ya Wizara zinafanya kazi kwa mujibu wa sheria. Maafisa, Askari na Watumishi wa Umma wameendelea kuhimizwa kuzingatia Sheria, Kanuni na Maadili ya utendaji kazi katika utekelezaji wa majukumu ya kila siku. Katika utekelezaji wa dhana ya ushirikishwaji, mikutano miwili ya Baraza la Wafanyakazi ilifanyika na kujadili masuala muhimu ya Kiutendaji, Kiutumishi, Utekelezaji wa Bajeti kwa Mwaka wa Fedha 2018/2019 na Uandaaji wa Mpango na Bajeti kwa Mwaka wa Fedha 2019/2020.

Utunzaji wa Mazingira

51.	Mheshimiwa   Spika,   katika   kushiriki utunzaji wa mazingira, Wizara ya Ulinzi na Jeshi la Kujenga Taifa imeendelea kutunza mazingira katika maeneo yanayozunguka Vikosi vya Jeshi kwa kupanda miti katika maeneo yake ikiwemo eneo la Wizara Mtumba, Dodoma ambapo miti 400 imepandwa. Zoezi hili limekuwa likiendelea katika vikosi mbalimbali vya Jeshi.

52.	Mheshimiwa Spika, Wizara kupitia Jeshi la Ulinzi la Wananchi wa Tanzania na Jeshi la Kujenga Taifa imeanza kutumia gesi ya kupikia ikiwa ni nishati mbadala   katika baadhi ya kambi na itaendelea kutumia nishati hiyo katika kambi nyingine. Vile vile, kufuatia mafanikio yaliyopatikana kutokana  na  uhawilishaji  wa teknolojia  uliofanywa na Shirika la NYUMBU wa kutengeneza mobile field kitchens ambayo hutumika	na  vikosi  vyetu  wakati  wa  ulinzi wa amani katika nchi mbalimbali, hivi sasa Jeshi  limeanza  kutumia  majiko  hayo  wakati wa mazoezi ya medani ili kulinda na kuhifadhi mazingira. Pia, Shirika limetengeneza mashine za kutengeneza mkaa kwa ajili ya matumizi ya majumbani kwa kutumia vumbi linalotokana na makaa ya mawe zenye uwezo wa kuzalisha tani
2 kwa saa.
Matumizi katika shughuli za Maendeleo

53.	Mheshimiwa  Spika,  katika  Mwaka wa Fedha 2018/2019, shughuli za maendeleo zilizotekelezwa ni zifuatazo:

Kuimarisha Mtandao wa Mawasiliano Salama Jeshini

54.	Mheshimiwa Spika, Wizara imefanikiwa kupanua wigo wa mawasiliano salama Jeshini kwa	 kuunganisha  mawasiliano  ya  mtandao katika mkoa wa Tanga. Kwa sasa mawasiliano yanapatikana katika maeneo ya Dar es Salaam, Pwani, Morogoro, Dodoma, Tanga na Zanzibar. Wizara inaendelea na mpango wa kupeleka mawasiliano hayo katika Mikoa iliyopo Kanda ya Kusini, Magharibi, Ziwa na Kaskazini. Vile vile, Wizara kwa kushirikiana na Wizara ya Nishati	imekamilisha tathmini  ya kufikisha miundombinu ya umeme kwenye kanda hizo.

Kudhibiti Uvamizi wa Maeneo ya Jeshi, Upimaji na Ulipaji Fidia

55.	Mheshimiwa   Spika,   katika   kudhibiti uvamizi wa maeneo ya Jeshi, Wizara kupitia vikosi, vyuo na shule za kijeshi, imeendelea kupanda miti, kusimika nguzo,    kuweka mabango  ya  ilani  na kufanya  doria za mara kwa mara kwenye mipaka ya vikosi. Aidha, Wizara  imeweza  kulipa  sehemu  ya  gharama ya  kununua  eneo  lililopo  Kakonko  (Kigoma) kiasi cha Shilingi 550,000,000.00 na kulipia fidia eneo la Ras Mishindo (Lindi) kiasi cha Shilingi 3,005,697,801.00 ili kupisha maeneo hayo kwa ajili ya matumizi ya Jeshi. Serikali inaendelea na uhakiki wa maeneo mbalimbali ili kuwezesha ulipaji wa fidia.

Kuimarisha Miundombinu ya Kimkakati ya Jeshi

56.	Mheshimiwa Spika, Serikali imeendelea kuliimarisha Jeshi kwa kununua vifaa na zana za Kijeshi, kuboresha ulinzi wa anga kwa kufanya ukarabati wa mfumo wa Rada na ukarabati wa mahanga ya ndege. Vile vile, Serikali imeweka mifumo ya ulinzi (CCTV) kwenye miundombinu ya kimkakati ya Jeshi, na ununuzi wa vifaa vya mfumo wa malipo.

57.		Mheshimiwa Spika, katika mwendelezo wa	kutekeleza  agizo  la  Serikali  la  kuhamia Dodoma, Wizara imekamilisha ujenzi wa Ofisi zake	 katika  Mji  wa  Serikali  (Mtumba).  Vile vile, Jeshi la Ulinzi la Wananchi wa Tanzania linaendelea na taratibu za ujenzi wa Makao Makuu ya Ulinzi wa Taifa (Kikombo). Pia, Jeshi la Kujenga Taifa limekamilisha ujenzi wa Ofisi ya Mkuu wa Jeshi la Kujenga Taifa (Chamwino) na inaendelea na ujenzi wa Ofisi nyingine za Idara mbalimbali. Aidha, Wizara kupitia Jeshi la Kujenga Taifa imeendelea na ujenzi na ukarabati wa kambi mbalimbali zikiwemo: Kibiti (Pwani); Makuyuni (Arusha); Mpwapwa na Makutupora (Dodoma); Itaka (Songwe); Milundikwa na Luwa (Rukwa); Bulombora (Kigoma); Mbweni (Dar es Salaam); Nachingwea (Lindi); Mafinga (Iringa) na Maramba (Tanga).

MASHIRIKA YANAYOSIMAMIWA NA WIZARA

Shirika	la	Uzalishaji	Mali	la	JKT (SUMAJKT)

58.		Mheshimiwa  Spika,  SUMAJKT  limeendelea kutekeleza shughuli zake za kibiashara kupitia sekta ya kilimo na ufugaji; ujenzi kupitia Kampuni yake Tanzu ya Ujenzi (National Service Construction	Company);   Viwanda   vikiwemo Kiwanda cha Ushonaji (National Service Garment Factory),	Kiwanda   cha   Kuchakata   Nafaka kilichopo Mlale (Songea), Kiwanda cha Samani Chang’ombe, Kiwanda Cha Maji Mgulani na Kiwanda cha Kuchakata Kokoto (SUMAJKT ANIT ASFALT).  Aidha, Shirika linaendesha shughuli mbalimbali za kibiashara ambazo ni: huduma ya ulinzi   binafsi   inayotolewa   na   Kampuni Tanzu ya Ulinzi (SUMAJKT Guard Ltd); Uuzaji na Usambazaji wa Matrekta na Zana za Kilimo; Huduma za Chakula na Kumbi za Mikutano (SUMAJKT  Recreation  and  Catering  Services) na	Kampuni  Tanzu  ya  Kukusanya  Madeni (SUMAJKT Auction Mart).

59.	Mheshimiwa  Spika,  SUMAJKT  Guard Ltd, hutoa huduma ya ulinzi katika Ofisi za Serikali, Mashirika ya Umma na Sekta Binafsi. Kwa mwaka 2018/2019, Kampuni imefanikiwa kuongeza huduma za ulinzi kwa Taasisi za Serikali 27 na Kampuni Binafsi sita (6).  Hivyo, kwa sasa Kampuni ina malindo 360 kwa Taasisi za Serikali, Kampuni Binafsi na watu binafsi.

60.		Mheshimiwa Spika,   Kampuni hii ya ulinzi imeendelea kutoa ajira na kuchangia kupunguza tatizo la ajira nchini. Hadi kufikia Machi, 2019 jumla ya vijana 8,528 wameajiriwa.   Aidha, Kampuni imefanikiwa kununua magari matano ya	doria  ili  kuendelea  kuimarisha  utendaji kazi. Kutokana na kuongezeka kwa mahitaji, Kampuni imekusudia kuimarisha shughuli zake kwa kuendelea kununua vitendea kazi vipya vikiwemo; vifaa vya kupambana na moto na uokoaji, vifaa vya kuhakikisha usalama katika usafirishaji fedha na magari ya kusafirishia wagonjwa ili kuongeza tija kwa Shirika.

61.	Mheshimiwa  Spika,  SUMAJKT  kupitia Kampuni  ya  Ujenzi  limekamilisha  ujenzi  wa Ofisi za Wizara sita (6) katika Mji wa Serikali Mtumba, Dodoma.  Wizara hizo ni: Ulinzi na Jeshi la Kujenga Taifa; Katiba na Sheria; Mifugo na Uvuvi; Maliasili na Utalii; Kilimo; na Maji. Vile vile, linatekeleza ujenzi katika Chuo Kikuu Mzumbe, Chuo Kikuu cha Kilimo Sokoine, Chuo Kishiriki cha Elimu cha Chuo Kikuu cha Dar es Salaam (DUCE) na Chuo Kikuu cha Dar es Salaam. Pia, linatekeleza ujenzi wa Shule ya Sekondari Benjamin Mkapa, Dealers House na One  Stop  Centre  katika  migodi  ya  Tanzanite – Mirerani na Vituo vya Umahiri vya Madini (Minerals Centres of Excellence) katika Mikoa ya Mbeya, Ruvuma, Dodoma, Simiyu, Kagera na Tanga. Aidha, SUMAJKT imehusika katika ujenzi wa Ofisi za Halmashauri za Wilaya ya Kahama, Mpanda, Songwe na Bunda.

62.	Mheshimiwa  Spika,  katika  kutekeleza Azma ya Serikali ya kuwa nchi ya uchumi wa viwanda,	SUMAJKT  limeendelea  kuimarisha viwanda vyake vikiwemo: Kiwanda cha Ushonaji- Mgulani (National Service Garments Factory) ambacho kimeanza kushona sare za Wanajeshi ili kupunguza gharama za kuagiza sare hizo nje ya nchi kwa siku zijazo; Kiwanda cha Bidhaa za Ngozi (SUMAJKT Leather Products) – Mlalakuwa JKT, ambacho huuza bidhaa zake kwa Maafisa na Askari wa JWTZ, Walinzi wa SUMAJKT Guard Ltd, Mgambo na Kampuni Binafsi za Ulinzi. Kiwanda cha Samani-Chang’ombe (Chang’ombe Furniture Factory) ambacho hutengeneza samani za aina mbalimbali, kwa Mwaka wa Fedha 2018/2019 kimeuza bidhaa hizo kwa Taasisi mbalimbali za Serikali, ikiwa ni pamoja na Mamlaka ya Bima Tanzania, Mamlaka ya Bandari Tanzania, Mamlaka ya Chakula na Dawa Tanzania - Kanda ya Mbeya na Kampuni Binafsi.

63.		Mheshimiwa   Spika,   viwanda   vingine ni Kiwanda cha Kuchakata Kokoto (SUMAJKT ANIT ASFALT)  na  Kiwanda  cha  Kuchakata Nafaka - Mlale (Songea) ambacho kina uwezo wa  kuzalisha  tani  20  za  unga  wa  mahindi kwa siku  na  kimeanza  kusambaza  bidhaa zake kwenye Vikosi vya Jeshi na matarajio ni kusambaza katika maeneo mengine ya Mkoa wa Ruvuma. Kiwanda hicho kilizinduliwa rasmi na Mheshimiwa Rais wa Jamhuri ya Muungano wa Tanzania tarehe 08 Aprili, 2019. Vile vile, SUMAJKT ina Kiwanda cha kutengeneza maji ya kunywa yanayotambulika kwa jina la Uhuru Peak ambacho huzalisha lita 12,000 kwa siku na husambaza  maji  hayo  katika  baadhi  ya maeneo ya Dar es Salaam, Dodoma na Zanzibar.

64.	Mheshimiwa  Spika,  SUMAJKT  limeendelea kutekeleza miradi ya uzalishaji wa mazao ya chakula na biashara, mbegu bora, ufugaji na uvuvi. Vile vile, Shirika linajihusisha na shughuli za ufugaji wa samaki katika mabwawa na vizimba katika kambi ya Rwamkoma (Mara), ufugaji wa nyuki katika Vikosi vya Kanembwa (Kigoma) na Msange (Tabora). Pia, mbegu bora za mpunga na mahindi huzalishwa katika vikosi vya Chita (Morogoro), Itende (Mbeya), na Mlale (Ruvuma). Katika Mwaka wa Fedha 2018/2019
Shirika  limefanikiwa  kulima  jumla  ya  ekari 4,779 ambapo ekari 2,779 ni za mahindi, ekari 1,500 za mpunga, ekari 500 za alizeti na ekari 200 za mbogamboga na matunda.

65.	Mheshimiwa Spika, katika kipindi hiki, matrekta 100 yameingizwa nchini na Shirika ili kutekeleza azma ya matumizi ya zana za kisasa kwenye sekta ya kilimo. Kati ya matrekta hayo,34 yameuzwa. Shirika linaendelea kuzifanyia kazi  changamoto  za  urejeshwaji  wa  madeni kwa wakati kutoka kwa wateja waliokopeshwa matrekta na zana. Hata hivyo, hadi kufikia Machi, 2019  mradi  ulikuwa  unadai  washitiri  wake kiasi cha Shilingi 35,294,530,089.00 ambayo sehemu kubwa yakiwa ni madeni ya awamu ya kwanza ya mradi. Jitihada za kukusanya madeni kutoka kwa washitiri wanaodaiwa wakiwemo Viongozi wa Serikali, Wabunge, Watumishi wa Umma na watu binafsi zinaendelea kufanyika. Katika kipindi cha Mwezi Julai, 2018 hadi Machi, 2019 madeni ya matrekta yenye jumla ya Shilingi 733,707,979.00 yalikusanywa.

66.	Mheshimiwa Spika, napenda kutoa taarifa kuwa katika  Mwaka  wa  Fedha  2018/2019 Shirika limefanikiwa kuanzisha Kampuni ya Ukusanyaji Madeni na Mnada (SUMAJKT Auction Mart) ili kuongeza ufanisi katika ukusanyaji  wa  madeni.  Hadi  kufikia  Machi, 2019 Kampuni imekusanya madeni ya Matrekta yenye   jumla   ya   Shilingi   330,000,000.00 kati ya madeni ya mradi wa matrekta yaliyokusanywa.   Pia,   Kampuni   imekusanya kiasi cha Shilingi 1,543,620,000.00 cha madeni ya Kampuni ya Ulinzi ya SUMAJKT Guard  Ltd.  Vilevile,  SUMAJKT  Auction  Mart imepata kazi kutoka Taasisi mbalimbali za kifedha ya kukusanya madeni yenye thamani ya Shilingi 25,000,000,000.00 na kufanikiwa kulipwa kamisheni ya Shilingi 294,808,630.07 kutokana na kazi hizo.

Shirika la MZINGA

67.		Mheshimiwa    Spika,   katika    Mwaka wa	Fedha   2018/2019   Shirika   la   MZINGA limeendelea kutekeleza shughuli za uzalishaji wa mazao mbalimbali yakiwemo ya msingi na ya kiraia. Shirika limefanya utafiti wa malighafi zinazopatikana hapa nchini ili zitumike katika uzalishaji wa mazao ya msingi. Vile vile, Shirika limefanya tafiti mbalimbali zikiwemo: utafiti wa mashine inayotumia vumbi la mbao kuzalisha mkaa, mashine ya kusindika uyoga, utafiti wa tela la kubeba abiria kwenye pikipiki, utafiti wa uzalishaji wa malighafi ya Gilding Metal Clad Sheet na Brass Sheet. Aidha, Shirika limekarabati zana  na  vifaa  vya  kijeshi.  Pia,  limeendelea na utengenezaji wa samani za nyumbani na maofisini.

68.	Mheshimiwa  Spika,  kupitia  Kampuni Tanzu ya Shirika la MZINGA (MZINGA Holding Co. Ltd), Shirika limeshiriki katika ujenzi wa Ofisi za Wizara nne (4) katika Mji wa Serikali Mtumba, Dodoma, Wizara hizo ni: Ofisi ya Waziri Mkuu Sera, Uratibu, Uwekezaji na Bunge; Madini; Wizara ya Habari, Utamaduni, Sanaa na Michezo; na Wizara ya Afya, Maendeleo ya Jamii, Jinsia, Wazee na Watoto. Vile vile, Shirika la MZINGA limeendelea na ujenzi wa Ukumbi wa Mikutano pamoja na Ofisi ya Halmashauri ya Wilaya ya Masasi (Mtwara), ujenzi wa Ofisi ya Halmashauri ya Mji Mdogo Makambako (Njombe), ujenzi wa Jengo la Utawala la Halmashauri ya Wilaya ya Busokelo (Mbeya) na Ofisi ya Mkuu wa Wilaya ya Ikungi (Singida).

69.	Mheshimiwa Spika, Shirika la MZINGA linaendelea kutekeleza jukumu la kikanuni la kusimamia zana na silaha zinazomilikiwa na makampuni ya ulinzi ambayo yanatoa huduma za ulinzi kwenye meli za kibiashara zinazoingia ndani ya mipaka ya nchi yetu. Aidha, meli ambazo hazitii nanga  katika  bandari  yetu  kutokana na  muda  mfupi  wa  meli  hizo  kukaa  katika eneo letu hukaguliwa na kuhakikiwa zana na silaha zilizonazo. Pia, kwa meli ambazo zinatia nanga katika bandari yetu kwa muda wa zaidi ya saa 24 hukaguliwa na zana huhifadhiwa na kurejeshwa kwenye meli masaa machache kabla ya kuondoka kwa meli hizo. Kazi hii inafanyika ili kudhibiti matumizi mabaya ya zana na silaha hizo.

70.	Mheshimiwa  Spika,  katika  kutekeleza azma		ya   Serikali ya kujenga uchumi wa viwanda, Shirika  limenunua  malighafi  kwa ajili ya uzalishaji wa mazao ya msingi. Aidha, Mpango Mkakati wa Shirika wa Miaka Mitano (2017/18 - 2021/22) unakusudia kupanua wigo wa uzalishaji wa mazao ya kijeshi. Pia, Shirika limepanga kuanzisha kiwanda cha kutengeneza baruti na kupanua mradi wa kutengeneza mashine ndogo ndogo kwa ajili ya kuwawezesha wajasiriamali kuongezea thamani ya mazao ya kilimo na misitu.

Shirika la NYUMBU

71.	Mheshimiwa Spika, Shirika limeendelea kutoa mchango wa kupunguza matumizi ya Serikali kwa kushiriki katika maandalizi ya vifaa na zana za kijeshi kwa ajili ya vikosi vya ulinzi wa amani, kwa kukarabati magari ya kivita, kutengeneza matela ya kubeba maji na mafuta, vitanda vya kulalia askari, mahema na majiko ya medani. Vile vile, Shirika limeshiriki katika matengenezo ya mashine na mitambo kwa ajili ya matumizi ya Jeshi la Ulinzi la Wananchi wa Tanzania na kukarabati miundombinu ya taasisi mbalimbali za Serikali na utengenezaji wa vipuri vya aina mbalimbali kwa ajili ya viwanda.

72.   Mheshimiwa Spika, baada ya kukamilisha utafiti kuhusu utengenezaji wa magari ya zimamoto na uokoaji na uzoefu waliopata hapo awali katika utengenezaji wa magari ya zimamoto, Shirika limeanza kazi ya kutengeneza magari hayo kwa ajili ya matumizi katika viwanja vya ndege na Halmashauri.

73.   Mheshimiwa   Spika,   katika   mwaka 2018/2019   Shirika   limeendelea   kutekeleza agizo la Serikali lililolitaka Jeshi letu kuongoza katika uanzishwaji wa viwanda nchini. Katika kuhakikisha kuwa Shirika linaendelea kutekeleza majukumu  ya  msingi  ya  kuanzishwa  kwake, yameandaliwa  Mapendekezo  ya  Mpango  wa Maendeleo wa Miaka Kumi (2018/19-2027/28) wa  kuliimarisha  Shirika  ili  liweze  kushiriki katika maendeleo ya uchumi wa viwanda nchini. Mpango huu uko katika hatua za kuridhiwa na Serikali kwa ajili ya kuanza utekelezaji.

74.		Mheshimiwa  Spika,  katika  Mwaka  wa Fedha 2018/2019 Shirika limekarabati baadhi ya miundombinu  ya  majengo  na  mitambo iliyopo ili kuongeza ufanisi na kukuza uwezo wa uzalishaji.  Vile  vile,  limenunua  mashine kwa ajili ya kiwanda kipya cha kutengeneza air cleaners, oil and fuel filters za magari. Pia, Shirika limefunga  mashine ya kutengeneza misumari ya ukubwa mbalimbali na mashine ya kudarizi vyeo na nembo za kijeshi pamoja na ununuzi wa malighafi zake. Aidha, Shirika limenunua mitambo mipya kwa ajili ya kuboresha karakana za kukereza, kukata, kuunga vyuma na usubiaji. Maboresho haya yataliingizia Shirika mapato na kupunguza matumizi ya fedha za kigeni kwa kuagiza bidhaa hizo kutoka nje ya nchi.

CHANGAMOTO ZA UTEKELEZAJI WA MPANGO NA  BAJETI  KATIKA  MWAKA  WA  FEDHA
2018/2019

75.	Mheshimiwa   Spika,   Wizara   katika kutekeleza bajeti yake kwa Mwaka wa Fedha 2018/2019 imekutana na changamoto mbalimbali, kubwa ikiwa ni ufinyu wa ukomo wa bajeti, ambapo kiasi kilichoidhinishwa cha Shilingi 1,910,722,891,000.00 hakikidhi mahitaji halisi. Aidha, fedha za maendeleo zilizotolewa kwa kiasi kikubwa zimetumika kulipia mikataba michache ya ununuzi wa zana na utekelezaji wa miradi mingine ya maendeleo. Hali hii imesababisha Wizara kutoweza kutekeleza mipango yote iliyojiwekea katika mwaka 2018/2019.

76.	Mheshimiwa  Spika,  katika  kutekeleza azma ya uimarishaji na uanzishaji wa viwanda vipya Jeshini, zipo changamoto za uchakavu wa miundombinu ya viwanda ikiwemo; karakana, maabara, barabara, mitambo na majengo. Aidha, karakana nyingi zinatumia teknolojia zilizopitwa na wakati, na kuna upungufu wa watalaam wa kuendesha mitambo, hususan katika Mashirika ya MZINGA na NYUMBU.

77.		Mheshimiwa Spika, katika kukabiliana na	changamoto  hizo  Wizara  imekutana  na Wazabuni mbalimbali ili kuweka utaratibu wa kulipa madeni hayo. Vile vile, Wizara imefanya mazungumzo na Wizara ya Fedha na Mipango kwa lengo la kupitia, kujadiliana na kukubaliana kuhusu utaratibu wa kulipa madeni husika.

78.	Mheshimiwa  Spika, Mashirika yaliyo chini ya Wizara, yameandaa mipango ya maendeleo ya muda wa kati na muda mrefu ili kutatua baadhi ya changamoto. Shirika la NYUMBU limeandaa Mpango wa Miaka Kumi (2018/19 – 2027/28) wa kuliimarisha ambao upo katika hatua ya kuridhiwa na Serikali. Shirika la MZINGA nalo limeendelea kutekeleza  Mpango  Mkakati  wa Miaka Mitano (2017/18 – 2021/22).

79.	Mheshimiwa   Spika,   SUMAJKT   lina- kabiliwa na changamoto ya washitiri kutolipia huduma kwa wakati na kuzalisha madeni kwa Shirika ambayo yanakwamisha utekelezaji wa miradi mbalimbali na malengo ya Shirika. Hivyo, SUMAJKT  limeendelea  na  juhudi  mbalimbali za kukusanya madeni ikiwemo kwa kutumia Kampuni ya Ukusanyaji Madeni na Mnada ya SUMAJKT (SUMAJKT Auction Mart).

MPANGO NA MWELEKEO WA BAJETI KWA MWAKA WA FEDHA 2019/2020

80.	Mheshimiwa Spika, Mpango wa Wizara ya Ulinzi na Jeshi la Kujenga Taifa katika Mwaka wa Fedha 2019/2020, unakusudia kuimarisha utendaji kazi na kuongeza ufanisi wa Jeshi katika kutekeleza majukumu yake kulingana na Dira
na Dhima. Hivyo, Wizara imeazimia kutekeleza majukumu yafuatayo:

(a)	Kulipatia Jeshi la Ulinzi la Wananchi wa Tanzania vifaa na zana bora pamoja na	kutoa  mafunzo   kwa   wanajeshi ili	kuliongezea  uwezo  na  weledi  wa kiutendaji, kiulinzi na kivita;

(b)	Kuboresha mazingira ya kazi, makazi na kuimarisha upatikanaji wa huduma stahiki	na  mahitaji  ya  msingi  kwa wanajeshi na watumishi wa umma;

(c)	Kuwapatia vijana wa kitanzania mafunzo ya  ukakamavu, umoja  wa kitaifa, uzalendo na stadi za kazi;

(d)	Kuendeleza  tafiti  na  uhawilishaji  wa teknolojia kwa kuimarisha na kuanzisha viwanda kwa madhumuni ya kuzalisha bidhaa na huduma kwa ajili ya matumizi ya kijeshi na kiraia;

(e)	Kuimarisha ushirikiano na Jumuiya za Kimataifa, Kikanda na nchi moja moja katika nyanja za Kijeshi na Kiulinzi;

(f)	Kufanya upimaji, uthamini na ulipaji fidia ya ardhi katika maeneo yaliyotwaliwa kwa ajili ya matumizi ya Jeshi;
(g)	Kuendelea kushirikiana na mamlaka za Kiraia katika kukabiliana na majanga na dharura pale inapohitajika;

(h)	Kuendelea   kuendesha   mafunzo   na mazoezi kwa Jeshi la Akiba;

(i)	Kuboresha mawasiliano salama Jeshini kwa ajili ya ulinzi wa Taifa;

(j)	Kujenga maghala ya kuhifadhia silaha na zana za kijeshi;

(k)	Kulipa stahili mbalimbali za maafisa, askari, vijana wa Jeshi la Kujenga Taifa na watumishi wa umma; na

(l)	Kukamilisha Sera ya Ulinzi wa Taifa, Mwongozo wa   Viwanda Jeshini   na Mpango wa Maendeleo wa Miaka Kumi (2018/19-2027/28) kuliimarisha Shirika la NYUMBU.

SHUKRANI

81.	Mheshimiwa Spika, napenda kuchukua fursa hii   kuwashukuru   watu   mbalimbali kwa	 michango waliyotoa  katika  kutayarisha Makadirio	haya.  Nawashukuru  Dkt.  Florens M. Turuka, Katibu Mkuu; Jenerali Venance S. Mabeyo, Mkuu wa Majeshi ya Ulinzi; Luteni Jenerali Yacoub H. Mohamed, Mnadhimu Mkuu wa  Jeshi;  Meja  Jenerali  Martin  S.  Busungu,Mkuu wa Jeshi la Kujenga Taifa, Wakuu Kamandi, Wakuu wa Mashirika, Wakuu wa Matawi, Idara na Vitengo, Maafisa, Askari na Watumishi wa Umma kwa kuhakikisha kuwa Wizara inatekeleza majukumu yake kwa ufanisi.

82.	Mheshimiwa  Spika,  napenda  nitumie fursa hii kumshukuru Bibi Immaculate Peter Ngwalle, aliyekuwa Naibu Katibu Mkuu wa Wizara ya Ulinzi na Jeshi la Kujenga Taifa ambaye amestaafu Utumishi wa Umma kwa mujibu wa Sheria. Kwa niaba ya Wizara tunamshukuru sana kwa kuitumikia Wizara kwa ufanisi na mafanikio. Ni imani yetu kuwa ushirikiano huo tuliopata kutoka kwake ataendelea kuutoa huko aliko kwa maslahi ya Taifa.

83.	Mheshimiwa  Spika,  vile  vile,  naomba kutoa shukrani zangu za dhati kwa wapiga kura wangu wa Jimbo la Kwahani kwa kuendelea kunipa	ushirikiano   katika   utekelezaji   wa majukumu yangu. Ni matumaini yangu kuwa tutaendelea kushirikiana zaidi kwa manufaa ya Jimbo letu na Taifa kwa ujumla.

84.	Mheshimiwa   Spika,   kwa   niaba   ya Serikali napenda   kuzishukuru   Serikali   za nchi	 mbalimbali,   Mashirika na Wahisani kwa  ushirikiano  walioipatia  Wizara  ya  Ulinzi na Jeshi la Kujenga Taifa. Wahisani hao ni pamoja na Canada, China,  India, Marekani, Ufaransa, Ujerumani   na   Uturuki.   Aidha, tunazishukuru	nchi   rafiki   kwa   ushirikiano wao katika shughuli zetu za kiulinzi. Nchi hizo ni pamoja na Bangladeshi, Ghana, Indonesia, Israel, Jamaica, Jamhuri ya Kidemokrasia ya Kongo, Misri, Morocco, Nigeria, Omani, Umoja wa Falme za Kiarabu, Saudi Arabia, Sri Lanka, The Netherlands, Uingereza, Urusi na nchi Wanachama wa Jumuiya ya Afrika Mashariki na Jumuiya ya Maendeleo Kusini mwa Afrika.

MAKADIRIO YA MAPATO NA MATUMIZI YA BAJETI YA MWAKA WA FEDHA 2019/2020

Makadirio ya Mapato

85.   Mheshimiwa    Spika,    katika    mwaka 2019/2020,  Wizara  ya  Ulinzi  na  Jeshi  la Kujenga Taifa inatarajia kukusanya maduhuli ya jumla  ya Shilingi  81,104,000.00 kutoka katika    mafungu    yake    matatu;    ambapo
Fungu   38-NGOME   linakadiriwa   kukusanya Shilingi    20,001,000.00,    Fungu  39-JKT Shilingi 59,903,000.00 na Fungu 57-Wizara Shilingi 1,200,000.00.

Matumizi ya Kawaida na Maendeleo

86.	Mheshimiwa  Spika, Wizara ya Ulinzi na Jeshi la Kujenga Taifa inaomba kuidhinishiwa jumla ya Shilingi 1,854,037,343,000.00 kwa ajili ya matumizi ya kawaida na matumizi ya maendeleo, ili iweze kutekeleza majukumu yake katika Mwaka wa Fedha 2019/2020. Kati ya fedha hizo,  Shilingi  1,726,037,343,000.00

ni   kwa  ajili   ya   matumizi  ya  kawaida  na Shilingi 128,000,000,000.00 ni kwa ajili ya matumizi ya maendeleo.

Mchanganuo kwa kila Fungu ni ufuatao:
Fungu 38 – NGOME
Matumizi ya
Kawaida	Shilingi	1,406,726,908,000.00	
Matumizi ya
Maendeleo	

Shilingi	

6,000,000,000.00	
Jumla	Shilingi	1,412,726,908,000.00	

Fungu 39 – JKT
Matumizi ya
Kawaida	Shilingi	300,035,425,000.00	
Matumizi ya
Maendeleo	

Shilingi	

2,000,000,000.00	
Jumla	Shilingi	302,035,425,000.00	

Fungu 57 – Wizara
Matumizi ya
Kawaida	Shilingi	19,275,010,000.00	
Matumizi ya
Maendeleo	

Shilingi	

120,000,000,000.00	
Jumla	Shilingi	139,275,010,000.00	

MWISHO

87.	Mheshimiwa Spika, naomba kutoa Hoja.

Hotuba hii pia inapatikana katika Tovuti ya Wizara:-www.modans.go.tz